આવી મુશ્કેલીમાં કોઈ ફસાય એટલે તેનાં સ્ટેજ હોય. પહેલા સ્ટેજમાં માણસ પૅનિક થઈ જાય, બેબાકળો-મરણિયો થઇને ભાગી છૂટવાના પ્રયાસ કરે. એમાં નિષ્ફળતા મળે એટલે બીજું સ્ટેજ શરૂ થાય. એ પરિસ્થિતિને સ્વીકારે અને પોતાની આસપાસની સ્થિતિનું-પાસે રહેલી વસ્તુઓનું અવલોકન કરે અને શાંતિથી ત્યાંથી બહાર નીકળવાના રસ્તા વિચારે (સર્વાઇવલ ગાઇડ પણ આ જ કહે છે). જો તેમાં સફળતા મળે તો ઠીક છે, નહીંતર પરિસ્થિતિ સામે હથિયાર હેઠાં મૂકીને બધું ઈશ્વર પર છોડી દે. અથવા તો જે થશે તે જોયું જશે એમ વિચારીને કેસરિયાં કરે. ‘ટ્રૅપ્ડ’માં ડિરેક્ટર વિક્રમાદિત્ય તથા રાઇટર જોડી અમિત જોશી- (‘અમદાવાદમાં ફેમસ’ ફેમ) હાર્દિક મહેતાએ ફસાયેલા માણસની એ મનોસ્થિતિ બખૂબી બતાવી છે.